Rino Serra/Le fior dël mal/039


XXIX 
Mi 't argalo sti vers che se mè nòm dabon 
A riverà pitòst content a temp lontan 
E farà sugné na sèira sërvej uman, 
Vassel favorì da 'n grand comëtton, 

Toa memòria, come le fàule dubiose, 
A pudrà coma 'n timbal ëstraché 'l letor 
Peui coma 'n fratern e mistich anel ancor 
Resté pendù a mie rime boriose; 

Entità maledeta che, da abiss përfond 
Fin-a al pì àut dël cel, gnente, mach mi i na rispond! 
-Ti che scarpisand mé ombra 'd marca legera, 

Con pé linger e con ësguard anserenà 
Jë stupid mortaj ch'a l'han giudicate amera, 
Grand àngel front ëd brons, statua da j'euj ambrà! 

Rino Serra
Leteratura piemontèisa
Baudelaire